text: Her føder de børn som aldrig før
  22 december 2015 kl. 06.46
  2015 har været et travlt år for storken i bl.a. Horsens og Hedensted – og for medarbejderne på hospitalsenhedens fødegang.
  Søndag kom lille Anna til verden på fødegangen på Hospitalsenheden Horsens - og dermed blev der sat ny årsrekord med 2000 fødsler.
  2015 slår nemlig tidligere tiders rekorder for antallet af borgere, som ser dagens lys i Horsens.
  Barn nummer 2000 blev lille Anna, som kom til verden den 20. december. Hendes forældre, Stina Sørensen og Lars Hansen, fik i samme anledning overrakt blomster af sygeplejerske Tanja Christiansen fra hospitalsenhedens barselsgang.
  Personalet på Fødegangen hjalp tidligere ca. 1800 børn til verden om året, men med indvielsen af en ny føde- og kvindeafdeling i efteråret 2012 fik hospitalsenheden rammerne til at tage imod endnu flere fødende. Og det betyder, at mødre fra  Odder og Skanderborg nu også i stor stil føder i Horsens..
  